**П Р О Е К Т**

НА

**Д О Г О В О Р**

**№ …………………… от ……………………. г.**

**С ПРЕДМЕТ:**

**„ДОСТАВКА НА ПЕЧАТАРСКА МАШИНА“ за нуждите на Университетско издателство към Софийски университет „Свети Климент Охридски“**

**Днес, ………………… 2018 г., между**

наименование **СУ „СВ. КЛИМЕНТ ОХРИДСКИ“**

седалище: София, 1504, бул. „Цар Освободител“ № 15

ЕИК 000 670 680

Ид. № по ДДС BG 000 670 680

представлявано от…, длъжност **проф. д.ф.н. Анастас Герджиков - Ректор**

и …., длъжност **Иванка Петкова - Главен счетоводител,**

от една страна, наричан по-долу, за краткост, **ВЪЗЛОЖИТЕЛ,** и

наименование на дружеството **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

с адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

търговски адрес: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

телефон за контакт: \_\_\_\_\_\_\_\_\_\_\_

ЕИК/ БУЛСТАТ \_\_\_\_\_\_\_\_\_\_\_

банкова сметка IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

банков код, обслужваща банка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

представлявано от (три имена) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,**

от друга страна, наричанo по-долу, за краткост, **ИЗПЪЛНИТЕЛ**, при условията и по реда на Раздел II, вр. с чл. 20, ал. 3 от Закона за обществените поръчки (ЗОП)**, във връзка с одобрен от Ректора на Софийски университет „Св. Климент Охридски“ Доклад с Вх. № 70-33-17 от 07.03.2018 г. на ръководителя на директора на Университетското издателство и печатница,** се сключи настоящият договор за следното:

**I. ПРЕДМЕТ НА ДОГОВОРА**

**Чл.1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да **достави печатарска машина** за нуждите на Университетско издателство към Софийски университет „Свети Климент Охридски“, наричана по-долу, за краткост, „машината“, съгласно **Доклад с Вх. № 70-33-17 от 07.03.2018 г. на директора на Университетското издателство и печатница,** представляващ неразделна част от настоящия договор.

**II. СРОК И МЯСТО НА ИЗПЪЛНЕНИЕ НА ДОГОВОРА**

**Чл.2.** **(1)** Настоящият договор влиза в сила от датата на завеждането му в деловодната система на ВЪЗЛОЖИТЕЛЯ и е със срок на действие 12 (дванадесет) месеца, считано от тази дата. До този момент ВЪЗЛОЖИТЕЛЯТ не дължи плащане по чл. 4, ал. 1, т. 1 от настоящия договор.

**(2)** Изпълнението по договора започва от датата на влизането му в сила.

**Чл.3.** Място на изпълнение на поръчката е : гр. София, п.к. 1164, кв. „Лозенец“, ул. „Златовръх“ № 30.

**III. ЦЕНА И НАЧИН НА ПЛАЩАНЕ**

**Чл.4. (1)** Общата цена за извършване на услугата е ……………………….. (словом) лева без ДДС или ……………………… (словом) лева с ДДС, като заплащането на сумата следва да бъде извършено в 30 (тридесет)-дневен срок след представяне от страна на ИЗПЪЛНИТЕЛЯ на документите по ал. 2.

**(2)** Заплащането се извършва след цялостно изпълнение предмета на настоящия договор срещу представени фирмен протокол, съдържащ отчет за извършената доставка, подписан от представител на ВЪЗЛОЖИТЕЛЯ без забележки, и издадена фактура, надлежно заведени с придружително писмо в отдел „Секретариат и деловодство“ (стая № 114-115, Ректорат).

**(3)** Финансирането е със средства от бюджета на „Университетско издателство и печатница“.

**Чл.5. (1)** Заплащането се извършва в лева по банков път по банкова сметка на ИЗПЪЛНИТЕЛЯ, посочена в преамбюла на договора.

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок до 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.6.** ИЗПЪЛНИТЕЛЯТ се задължава да изпълни доставката точно, качествено и в срок, като извърши следните действия:

**1.**  доставка на машината на указаното в техническата спецификация на ВЪЗЛОЖИТЕЛЯ място, в рамките на работното време на последния;

**2.** доставка на напълно нова и неупотребявана машина с гаранционен срок, установен от производителя на съответното устройство, която отговаря на параметрите, заложени в Техническата спецификация на ВЪЗЛОЖИТЕЛЯ, и която напълно съответства на характеристиките, посочени в офертата на ИЗПЪЛНИТЕЛЯ, представляваща неразделна част от настоящия договор;

**3.** осигуряване на сервизна база със сертифицирани специалисти на територията на Република България за отстраняване на възникнали повреди, дефекти или неизправности на машината;

**4.** да си осигури възможност при заявка от страна на ВЪЗЛОЖИТЕЛЯ да доставя и внедрява в машината в съответствие с техническата спецификация необходимите части и компоненти, в случаите на нейно повреждане, в рамките на не повече от 20 (двадесет) работни дни, считано от получаване на заявката;

**5.** да осигурява 12 (дванадесет) – месечна гаранционна поддръжка на машината;

**6.** при възникнала повреда, констатиран дефект или друг технически проблем, в рамките на гаранционния срок, ИЗПЪЛНИТЕЛЯТ е длъжен да предприеме действия по отстраняване на дефекта или повредата в срок до не повече от 4 (четири) часа от уведомяването от страна на ВЪЗЛОЖИТЕЛЯ за възникналата повреда или дефект.

**Чл.7.** ИЗПЪЛНИТЕЛЯТ има право:

**1.** да изисква и получи уговореното възнаграждение от ВЪЗЛОЖИТЕЛЯ в срока и при условията, посочени в чл. 4 от настоящия договор;

**2.** да получи съдействие от страна на ВЪЗЛОЖИТЕЛЯ във връзка с осъществяване на дейностите по чл. 6 от договора.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.8. (1)** ВЪЗЛОЖИТЕЛЯТ се задължава:

1. да заплати на ИЗПЪЛНИТЕЛЯ договореното възнаграждение в срока и при условията, посочени в чл. 4;
2. да не допуска намесата на лица, които не са представители на ИЗПЪЛНИТЕЛЯ за извършване на доставката и услугите, предмет на настоящия договор;

**3.** да осигури лице за контакт със служителите на ИЗПЪЛНИТЕЛЯ, което да води кореспонденция с последните, да подписва всички протоколи, с които се отчита работата по изпълнение предмета на договора, и да следи за качественото и точно изпълнение на задълженията на ИЗПЪЛНИТЕЛЯ;

**(2)** ВЪЗЛОЖИТЕЛЯТ има право:

1. да изисква от ИЗПЪЛНИТЕЛЯ да изпълнява задълженията си по чл. 6 точно и качествено през целия срок на настоящия договор.

**VI. КАЧЕСТВО НА ИЗПЪЛНЕНИЕ**

**Чл.9. (1)** Качеството на машината, предмет на настоящия договор, следва да отговаря на стандартите за производство на сходни машини, установени в Република България и Европейския съюз.

**(2)** Страните възлагат на своите представители, посочени в чл. 21 от настоящия договор, да подписват двустранен протокол за действията, извършвани по време на изпълнение на договора, включително и протоколи за приемане работата на ИЗПЪЛНИТЕЛЯ от страна на ВЪЗЛОЖИТЕЛЯ, както и други документи, свързани с предмета на настоящия договор.

**VII. САНКЦИИ И НЕУСТОЙКИ**

**Чл.10.** **(1)** В случай че ИЗПЪЛНИТЕЛЯТ не изпълни предмета на договора, съгласно Техническите спецификации на ВЪЗЛОЖИТЕЛЯ, представляващи неразделна част от настоящия договор, и в срока по чл. 6, т. 4, той дължи на ВЪЗЛОЖИТЕЛЯ неустойка в размер на 0,1 % от общата стойност по чл. 4, ал. 1, за всеки ден след този срок, през който ВЪЗЛОЖИТЕЛЯТ не е могъл да използва машината, но не повече от 10 % от общата стайоност. Начисляването на неустойка се удостоверява с констативен протокол, съставен от лицата по чл. 21 от настоящия договор.

**(2)** Неизпълнението на договора /пълно или частично/, забавата за изпълнение и причинените вреди на ВЪЗЛОЖИТЕЛЯ от служители на ИЗПЪЛНИТЕЛЯ се удостоверяват със съставянето на констативен протокол от координатора и отговорника по договора, съвместно с други длъжностни лица, свързани с изпълнението на договора, определени от ВЪЗЛОЖИТЕЛЯ.

**(3)** При забава в плащането на дължимото на ИЗПЪЛНИТЕЛЯ възнаграждение, ВЪЗЛОЖИТЕЛЯТ дължи обезщетение в размер на 0,1 % от стойността на забавеното плащане за всеки ден просрочие, считано от датата на забавата, но за не повече от 30 (тридесет) дни.

**(4)** При неизпълнение на задълженията от страна на ИЗПЪЛНИТЕЛЯ, ВЪЗЛОЖИТЕЛЯТ има право да развали настоящия договор, след като предостави възможност на ИЗПЪЛНИТЕЛЯ в 3 (три) - дневен срок да отстрани нередностите, довели до невъзможността на ВЪЗЛОЖИТЕЛЯ да си служи с машината. В този случай ИЗПЪЛНИТЕЛЯТ дължи неустойка в размер на 0,1 % от общата стойност на договора за всеки ден на забава на изпълнението на дейностите по проекта, но не повече от 10% от общата договорена цена.

**VIII. УСЛОВИЯ ЗА ПРЕКРАТЯВАНЕ НА ДОГОВОРА**

**Чл.11. (1)** Настоящият договор се прекратява:

**1.** с изпълнение предмета на договора;

**2.** по взаимно съгласие между страните, изразено в писмена форма;

**3.** с отпадане на основанието, въз основа на което е сключен;

**4.** при виновно неизпълнение на задълженията на една от страните по договора - едностранно, с писмено уведомление от изправната до неизправната страна, което води до незабавното му прекратяване;

**5.** с изтичане на уговорения в чл. 2 от настоящия договор срок.

**(2)** ВЪЗЛОЖИТЕЛЯТ може да прекрати предсрочно договора при следните условия:

**1.** едностранно, без предизвестие, в случай, че ИЗПЪЛНИТЕЛЯТ, по каквато и да е причина, бъде лишен от правото да упражнява дейността си, съгласно законодателството на държавата, в която е извършено нарушението;

**2.** при констатирани нередности или конфликт на интереси - с изпращане на писмено уведомление от ВЪЗЛОЖИТЕЛЯ до ИЗПЪЛНИТЕЛЯ;

**3.** когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които последният не е могъл да предвиди и предотврати - с писмено уведомление, веднага след настъпване на обстоятелствата.

**IX. НЕПРЕОДОЛИМА СИЛА**

**Чл.12. (1)** Страните по договора се освобождават от отговорност за частично или пълно неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи ,,непреодолима сила“ по смисъла на Търговския закон и Закона за обществените поръчки и ако тези обстоятелства непосредствено са повлияли на изпълнението на настоящия договор. В тези случаи срокът на изпълнение на задълженията по договора се удължава със съответното време, в течение на което действат такива обстоятелства.

**(2)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна при настъпване на непреодолима сила.

**(3)** Страната, която се намира в невъзможност да изпълнява задълженията си по този договор поради непреодолима сила, е длъжна незабавно:

**1.** Да уведоми писмено другата страна за настъпилото събитие, което причинява неизпълнение на задълженията й; за степента, до която това събитие, възпрепятства изпълнението на задълженията на тази страна; за причините на събитието – ако са известни; за неговото предполагаемо времетраене;

**2.**  Да положи всички разумни усилия, за да избегне, отстрани или ограничи до минимум понесените вреди и загуби.

**(4)** Докато трае непреодолимата сила, изпълнението на задължението се спира, доколкото то не може да бъде изпълнено по алтернативен начин чрез полагане на всички разумни грижи.

**(5)** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

**(6)** Липсата на парични средства не представлява непреодолима сила.

**(7)** Определено събитие не може да се квалифицира като ,,непреодолима сила“, ако:

**1.** Ефектът от това събитие е могъл да се избегне, ако някоя от страните е изпълнявала добросъвестно задълженията си по този договор;

**2.** Ефектът от това събитие е могъл да бъде избегнат или намален с полагането на всички разумни грижи.

**X. КОНФИДЕНЦИАЛНОСТ**

**Чл.13.** За конфиденциална се счита всяка информация, получена при и по повод изпълнението на договора.

**Чл.14.** ИЗПЪЛНИТЕЛЯТ няма право, без предварително писмено съгласие на ВЪЗЛОЖИТЕЛЯ, да разкрива по какъвто и да е начин и под каквато и да е форма договора или част от него, или всякаква информация, свързана с изпълнението му, пред когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**Чл.15.** ИЗПЪЛНИТЕЛЯТ се задължава да не използва информация, станала му известна при или по повод изпълнение на задълженията му по настоящия договор, с цел да облагодетелства себе си или трети лица.

**XI. ЗАКЛЮЧИТЕЛНИ РАЗПОРЕДБИ**

**Чл.16.** Кореспонденцията по настоящия договор се осъществява в писмена форма, по начина и до адресатите, посочени в него.

**Чл.17.** При смяна на посочените адреси, телефони и др., съответната страна е длъжна да уведоми другата в писмена форма и в петдневен срок от настъпване на промяната.

**Чл.18.** Нищожността на някоя от клаузите на договора или на допълнително уговорени условия не води до нищожност на друга клауза от него или на договора като цяло.

**Чл.19.** Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване, по взаимно съгласие и с допълнителни споразумения, а при непостигане на съгласие, спорът ще бъде отнасян за решаване пред компетентния съд на територията на Република България по реда на Гражданския процесуален кодекс.

**Чл.20.** За неуредените в настоящия договор въпроси се прилагат разпоредбите на действащото българско законодателство.

**Чл.21.** **(1)** **За ВЪЗЛОЖИТЕЛЯ определеното лице за контакт е …………………….., телефон за връзка: …………………...**

**(2) За ИЗПЪЛНИТЕЛЯ определеното лице за контакт e ………………………………………………., телефон за връзка: ………………………**

Страните приемат като неразделна част от настоящия договор следните приложения:

1. Доклад с Вх. № 70-33-17/07.03.2018 г.;

2. Технически спецификации на Възложителя;

3. Оферта с Вх. № ………

Настоящият договор се състави и подписа в четири еднообразни екземпляра, от които един за ИЗПЪЛНИТЕЛЯ и три за ВЪЗЛОЖИТЕЛЯ.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**СУ „СВ. КЛИМЕНТ ОХРИДСКИ“ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРОФ. Д.Ф.Н. АНАСТАС ГЕРДЖИКОВ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**РЕКТОР**  **УПРАВИТЕЛ/ ИЗП. ДИРЕКТОР**

**ИВАНКА ПЕТКОВА**

**ГЛАВЕН СЧЕТОВОДИТЕЛ**